Жетісу облысында білім бөлімінің есепшісі қаржы жымқырды деген күдікке ілінді
DATE: 09:27, 05 Ақпан 2024 | GMT +5
TITLE: Жетісу облысында білім бөлімінің есепшісі қаржы жымқырды деген күдікке ілінді
URL: https://kaz.inform.kz/news/zhetsu-oblisinda-blm-bolmnn-esepshs-karzhi-zhimkirdi-degen-kudkke-lnd-d59512/
META: DATE: 09:27, 05 Ақпан 2024 | GMT +5
TOTAL WORDS: 101
AUTHOR(S):
TEXT: Мәселен, Жетісу облысы Кербұлақ ауданының білім бөлімінің есепшісі мұғалімдерге жалақы мен демалыс ақысын жоғарылатып заңсыз төлеп, сондай-ақ мүлдем жұмыс істемейтін адамдарға 34 миллион теңге жалақы төлеп, бюджет қаражатын жымқырды деген күдікке ілінді. Екінші бір жағдайда Сарқан ауданының әкімдігі туристік орындардағы орнатылмаған санитарлық-гигиеналық тораптар үшін 29 миллион теңгеден астам ақша төлеген. Осы фактілер бойынша Жетісу облысы прокуратурасының Сотқа дейінгі тергептексеру басқармасы Қылмыстық кодекстің 189-бабының 4-бөлігінің 2-тармағы бойынша сотқа дейінгі тергеп-тексеруді бастады. «Бұл баптың санкциясында белгілі бір лауазымдарды атқаруға немесе белгілі бір қызметпен айналысуға тыйым сала отырып, 12 жылға дейін бас бостандығынан айыру жазасы қарастырылған», -делінген Жетісу облыстық прокуратурасының баспасөз қызметі таратқан ақпаратта
